CELEX: 32016D1925
Language: lv
Date: 2016-10-31 00:00:00
Title: Komisijas Īstenošanas lēmums (ES) 2016/1925 (2016. gada 31. oktobris), ar ko atceļ Īstenošanas lēmumu (ES) 2016/17, ar ko atbilstīgi Padomes Direktīvai 2002/53/EK atļauj Apvienotajai Karalistei aizliegt tās teritorijā tirgot kaņepju šķirni, kas iekļauta Kopējā lauksaimniecības augu šķirņu katalogā (izziņots ar dokumenta numuru C(2016) 6860)

4.11.2016   
            
            
               LV
            
            
               Eiropas Savienības Oficiālais Vēstnesis
            
            
               L 297/16
            
         KOMISIJAS ĪSTENOŠANAS LĒMUMS (ES) 2016/1925
   (2016. gada 31. oktobris),
   ar ko atceļ Īstenošanas lēmumu (ES) 2016/17, ar ko atbilstīgi Padomes Direktīvai 2002/53/EK atļauj Apvienotajai Karalistei aizliegt tās teritorijā tirgot kaņepju šķirni, kas iekļauta Kopējā lauksaimniecības augu šķirņu katalogā
   
      
         (izziņots ar dokumenta numuru C(2016) 6860)
      
   
   (Autentisks ir tikai teksts angļu valodā)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 13. jūnija Direktīvu 2002/53/EK par lauksaimniecības augu sugu šķirņu kopējo katalogu (1) un jo īpaši tās 18. pantu,
   tā kā:
   
               (1)
            
            
               Eiropas Parlamenta un Padomes Regulas (ES) Nr. 1307/2013 (2) 32. panta 6. punkts paredz, ka, lai novērstu atbalsta piešķiršanu nelegāliem kultūraugiem, platības, ko izmanto kaņepju audzēšanai, var būt atbalsttiesīgas tikai tad, ja izmantoto šķirņu tetrahidrokanabinola (THC) saturs nepārsniedz 0,2 %.
            
         
               (2)
            
            
               Komisijas Īstenošanas regulas (ES) Nr. 809/2014 (3) 45. panta 3. punkts nosaka, ka tad, ja otro gadu pēc kārtas attiecīgās kaņepju šķirnes visu paraugu vidējais THC saturs pārsniedz Regulas (ES) Nr. 1307/2013 32. panta 6. punktā noteikto saturu, dalībvalsts lūdz atļauju aizliegt šādas šķirnes tirdzniecību saskaņā ar Direktīvas 2002/53/EK 18. pantu.
            
         
               (3)
            
            
               Komisija 2015. gada 28. aprīlī saņēma Apvienotās Karalistes lūgumu atļaut aizliegt kaņepju šķirnes Finola tirdzniecību, jo tās THC saturs otro gadu pēc kārtas pārsniedzis atļauto saturu 0,2 %.
            
         
               (4)
            
            
               Pēc minētā pieprasījuma Komisija pieņēma Komisijas Īstenošanas lēmumu (ES) 2016/17 (4) un atļāva Apvienotajai Karalistei aizliegt tās teritorijā tirgot minēto kaņepju šķirni.
            
         
               (5)
            
            
               Apvienotā Karaliste 2016. gada 15. martā oficiāli informēja Komisiju, ka pēc kaņepju šķirnes Finola paraugu turpmākas testēšanas atklāts, ka THC saturs 2014. gadā nepārsniedza 0,2 % robežvērtību, kā noteikts Regulas (ES) Nr. 1307/2013 32. panta 6. punktā.
            
         
               (6)
            
            
               Šajā sakarā Apvienotā Karaliste ir lūgusi atcelt Īstenošanas lēmumu (ES) 2016/17.
            
         
               (7)
            
            
               Tādēļ minētais īstenošanas lēmums būtu jāatceļ.
            
         
               (8)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Īstenošanas lēmuma (ES) 2016/17 atcelšana
   Īstenošanas lēmumu (ES) 2016/17 atceļ.
   2. pants
   Adresāts
   Šis lēmums ir adresēts Lielbritānijas un Ziemeļīrijas Apvienotajai Karalistei.
   
      Briselē, 2016. gada 31. oktobrī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 193, 20.7.2002., 1. lpp.
   
   
      (2)  Eiropas Parlamenta un Padomes 2013. gada 17. decembra Regula (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009 (OV L 347, 20.12.2013., 608. lpp.).
   
      (3)  Komisijas 2014. gada 17. jūlija Īstenošanas regula (ES) Nr. 809/2014, ar ko paredz noteikumus par to, kā Eiropas Parlamenta un Padomes Regulu (ES) Nr. 1306/2013 piemēro attiecībā uz integrēto administrācijas un kontroles sistēmu, lauku attīstības pasākumiem un savstarpējo atbilstību (OV L 227, 31.7.2014., 69. lpp.).
   
      (4)  Komisijas 2016. gada 7. janvāra Īstenošanas lēmums (ES) 2016/17, ar ko atbilstīgi Padomes Direktīvai 2002/53/EK atļauj Apvienotajai Karalistei aizliegt tās teritorijā tirgot kaņepju šķirni, kas iekļauta Kopējā lauksaimniecības augu šķirņu katalogā (OV L 5, 8.1.2016., 7. lpp.).